CELEX: 62011TN0452
Language: da
Date: 2011-08-08 00:00:00
Title: Sag T-452/11: Sag anlagt den 8. august 2011 — Western Digital og Western Digital Ireland mod Kommissionen

15.10.2011   
            
            
               DA
            
            
               Den Europæiske Unions Tidende
            
            
               C 305/6
            
         Sag anlagt den 8. august 2011 — Western Digital og Western Digital Ireland mod Kommissionen
   (Sag T-452/11)
   2011/C 305/08
   Processprog: engelsk
   
      Parter
   
   
      Sagsøgere: Western Digital Corp. (Dover, Delaware, De Forenede Stater) og Western Digital Ireland, Ltd (Grand Cayman, Caymanøerne) (ved advokat F. González Díaz og barrister P. Stuart)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionen pålægges at fremlægge det spørgeskema, som den har fremsendt til tredjemænd under den første og anden fase af dens undersøgelse vedrørende Western Digital Corporations planlagte overtagelse af Viviti Technologies Ltd. og Seagates påtænkte erhvervelse af Samsung Electronics Co. Ltd.s harddiskdrevsvirksomhed.
            
         
               —
            
            
               Kommissionen pålægges at give aktindsigt i dens dokumenter før og efter anmeldelsen af Seagate-transaktionen, herunder især aktindsigt i de ikke-fortrolige udgaver af korrespondancen og registrene over kontakterne mellem Seagate, Samsung og Kommissionen indtil anmeldelsesdatoen og i den interne kommunikation i Kommissionen – både mht. sagen om Seagate og Samsung og sagen om Western Digital Ireland og Viviti Technologies – for så vidt angår prioriteringen af de to transaktioner.
            
         
               —
            
            
               Den foreløbige beslutning, der indgår i Europa-Kommissionens afgørelse (2011/C-165/04) af 30. maj 2011 i sag COMP/M.6203 — Western Digital Ireland/Viviti Technologies, om at åbne anden fase af undersøgelsen af den påtænkte fusion i overensstemmelse med artikel 6, stk. 1, litra c), i Rådets forordning nr. 139/2004 (1) (EUT 2011 C 165, s. 3) annulleres, og
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Med det første anbringende gøres gældende, at Kommissionen ikke har beføjelse til at vedtage en foreløbig bestemmelse, der er baseret på anmeldelsesdatoen for fusionen.
            
         
               2)
            
            
               Med det andet anbringende gøres gældende, at Kommissionen har begået en retlig fejl og tilsidesat de almindelige principper om retfærdighed og god forvaltningsskik, idet:
               
                           —
                        
                        
                           den foreløbige bestemmelse, som Kommissionen har valgt, ikke har grundlag i EU-retten, ikke følger af fast retspraksis og ikke er forbundet med ordningen for fusionskontrol
                        
                     
                           —
                        
                        
                           den foreløbige bestemmelse, som Kommissionen har valgt, fører til et uforsvarligt resultat, og
                        
                     
                           —
                        
                        
                           den foreløbige bestemmelse, som Kommissionen har valgt, tilsidesætter generelle retsprincipper.
                        
                     
         
               3)
            
            
               Med det tredje anbringende gøres gældende, at Kommissionen har tilsidesat sagsøgernes berettigede forventning om, at Western Digital Corporations planlagte overtagelse af Viviti Technologies Ltd. ville blive vurderet i forhold til den markedsstruktur, der gjaldt, da overtagelsen blev undertegnet, offentliggjort og forudgående meddelt Kommissionen.
            
         
               4)
            
            
               Med det tredje anbringende gøres gældende, at Kommissionen har tilsidesat principperne om god forvaltningsskik, retfærdighed, proportionalitet og forbud mod forskelsbehandling, idet den har pålagt sagsøgerne yderligere byrder og undladt at oplyse, at der var en parallel transaktion, der vedrørte de samme relevante markeder.
            
         
      (1)  Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (»EF-fusionsforordningen«) (EUT L 24, s. 1).